**TEKMOVANJE GEOGRAFIJA**

Tekmovanja iz geografije se je na šolskem nivoju, ki je bilo 17. 1. 2017, udeležilo 42 učencev. 15 učencev je osvojilo bronasta priznanja, od tega 11 devetošolcev. Za teste smo pripravljali po razpisanih virih in literaturi, katere obseg se s stopnjo tekmovanja širi. Letos smo se posvečali različnim vsebinam – primerom naravnih pokrajin, pojavov ali naravnih znamenitosti, ki različno vplivajo na življenje in poselitev ljudi. Naučili smo se veliko zanimivega o reki Nil, slovenskih rekah, kamnini cezlak (Pohorje), Antarktiki, otočju Galapagos, kmetijstvu, podnebju ...

Na področno tekmovanje, ki je potekalo 9. 3. 2017 na OŠ Milana Šuštaršiča, se je uvrstilo 5 učencev (Ema Vehovec 7.b, Rok Arsovič 8.a, Mana Veljkovič Hirsch 9.a, Kristina Hrast 9.b, Urša Mati Djuraki 9.b). Srebrno priznanje je osvojila Kristina Hrast 9.b, Mana pa se je uvrstila na državno tekmovanje v Gornji Radgoni, na katerem je 7. 4. 2017 osvojila srebrno priznanje.

ČESTITKE VSEM TEKMOVALCEM!

Mentorica: Fikreta Marković